**LĪGUMS Nr. FM VID 2023/154**

**Spektrometra Bruker FTIR Alpha-T apkope, diagnostika un remonts**

|  |  |
| --- | --- |
| Rīgā  | Dokumenta datums ir tā elektroniskās parakstīšanas datums  |

**Valsts ieņēmumu dienests**, tā ģenerāldirektora vietnieces Antra Gremzdes personā, kura rīkojas saskaņā ar Valsts ieņēmumu dienesta ģenerāldirektora 2023. gada 1. decembra pilnvaru Nr. 572 “Par A. Gremzdes pilnvarojumu”, (turpmāk – Pasūtītājs), no vienas puses, un

**\_\_\_\_\_\_\_\_\_\_\_**, reģ. Nr.\_\_\_\_\_\_\_\_\_\_\_\_\_, tā\_ \_\_\_\_\_\_\_\_\_\_\_\_\_\_\_ personā, kur\_ rīkojas saskaņā ar \_\_\_\_\_\_\_\_\_ (turpmāk – Izpildītājs), no otras puses, abi kopā saukti arī kā Puses, bet atsevišķi – Puse, pamatojoties uz iepirkuma Nr. FM VID 2023/254 “Spektrometra Bruker FTIR Alpha-T apkope, diagnostika un remonts” rezultātiem, noslēdz šādu līgumu (turpmāk – Līgums):

1. **Līguma priekšmets**

Pasūtītājs uzdod, bet Izpildītājs apņemas veikt Pasūtītāja rīcībā esošā spektrometra Bruker FTIR Alpha-T (turpmāk – Iekārta) kvalitatīvu un savlaicīgu tehnisko apkopi, diagnostiku un remontu, spektra bibliotēku atjaunināšanu pēc Pasūtītāja pieprasījuma, kā arī Pasūtītāja darbinieku mācību nodrošināšanu darbam ar Iekārtu (turpmāk – Pakalpojums) saskaņā ar Līguma un tā pielikumu noteikumiem.

1. **Pakalpojuma nodrošināšana**
	1. Iekārtas atrašanās vieta: Lidostas muitas kontroles punkts (turpmāk – Lidostas MKP) (VAS “Latvijas pasts” pasta sūtījumu cehs, Ziemeļu iela 10, Mārupes novads). Pakalpojuma nodrošināšana Pasūtītāja darba laikā no pirmdienas līdz ceturtdienai no plkst.08:15 līdz plkst.17:00 un piektdienās no plkst.08:15 līdz plkst.15:45.
	2. **Tehniskās apkopes, diagnostikas un/vai remonta nodrošināšana**
		1. Par Pakalpojuma nepieciešamību Līguma 10.1.2.apakšpunktā noteiktā Pasūtītāja pilnvarotā persona, izmantojot e-pastu, informē Līguma 10.1.1.apakšpunktā noteikto Izpildītāja pilnvaroto personu (turpmāk – Izpildītāja pilnvarotā persona). Pakalpojuma pieteikumā norāda veicamo Pakalpojumu – tehniskās apkopes, diagnostikas un/vai remonta nodrošināšana.
		2. Izpildītājs nodrošina speciālistu ierašanos Iekārtas atrašanās vietā tehniskās apkopes, diagnostikas un/vai remonta veikšanai 2 (divu) darba dienu laikā no Līguma 2.1.apakšpunktā noteiktā pieteikuma nosūtīšanas dienas Izpildītājam, iepriekš saskaņojot noteiktu ierašanās laiku Lidostas MKP ar Līguma 10.1.2.apakšpunktā noteikto Pasūtītāja pilnvaroto personu.
		3. Gadījumos, kad Pakalpojumu nav iespējams veikt Iekārtas atrašanās vietā, Izpildītājs vienojoties ar Līguma 10.1.2.apakšpunktā noteikto Pasūtītāja pilnvaroto personu, par saviem līdzekļiem nogādā Iekārtu remonta veikšanai specializētā servisā. Par Iekārtas nodošanu Pakalpojuma sniegšanai un par Iekārtas pieņemšanu pēc Pakalpojuma sniegšanas tiek parakstīts Iekārtas nodošanas-pieņemšanas akts. No Pasūtītāja puses šajā apakšpunktā noteiktos aktus paraksta Līguma 10.1.2.apakšpunktā noteiktā Pasūtītāja pilnvarotā persona.
		4. Pakalpojuma izpildes laikā ievēro Iekārtas sastāvdaļu tehniskajā dokumentācijā noteiktās prasības un ražotāja rekomendācijas.
		5. Ja Izpildītājs, veicot Iekārtas tehnisko apkopi un/vai diagnostiku, konstatē, ka Iekārta ir darba kārtībā un tai nav nepieciešams remonts vai arī darbības traucējumus ir iespējams novērst tehniskās apkopes un/vai diagnostikas ietvaros bez atsevišķa remonta, Izpildītājs sagatavo sākotnējo nodošanas-pieņemšanas aktu (ziņojums par veiktajiem darbiem) 2 (divos) eksemplāros un to paraksta Lidostas MKP muitas virsuzraugs vai virsuzrauga vietnieks, vai muitas maiņas vadītājs un Izpildītāja pārstāvis. Viens sākotnējā nodošanas-pieņemšanas akta eksemplārs paliek Lidostas MKP un otru izsniedz Izpildītājām. Pēc sākotnējā nodošanas pieņemšanas akta parakstīšanas tiek sagatavots akts par sniegtajiem Pakalpojumiem (Līguma 2.pielikums), ko elektroniski paraksta Pušu pilnvarotās personas.
		6. Ja Izpildītājs, veicot Iekārtas tehnisko apkopi un/vai diagnostiku, konstatē, ka Iekārtai ir nepieciešams veikt remontu, iesniedzot Līguma 2.2.5.apakšpunktā noteikto aktu par sniegtajiem Pakalpojumiem, Izpildītāja Līguma 10.1.2.apakšpunktā noteiktai Pasūtītāja pilnvarotajai personai, nosūtot uz norādīto elektroniskā pasta adresi, iesniedz saskaņošanai arī Iekārtas remonta tāmi, kurā norāda Iekārtas nosaukumu, remontam nepieciešamās detaļas, materiālus un to cenas, prognozējamo remonta ilgumu stundās, kopējās izmaksas, kā arī remonta veikšanas termiņu.
		7. Līguma 10.1.2.apakšpunktā noteiktā Pasūtītāja pilnvarotā persona 3 (trīs) darba dienu laikā izvērtē Izpildītāja iesniegto Iekārtas remonta tāmi, un saskaņo vai noraida to, elektroniski nosūtot attiecīgo paziņojumu Izpildītāja pilnvarotajai personai uz norādīto elektroniskā pasta adresi. Līguma 10.1.2.apakšpunktā noteiktā Pasūtītāja pilnvarotā persona, izvērtējot Iekārtas remonta izmaksas, ir tiesīga nesaskaņot Izpildītāja iesniegto Iekārtas remonta tāmi atbildē norādot uz turpmāko rīcību.
		8. Izpildītājs uzsāk veikt Iekārtas remontu tikai pēc tam, kad Līguma 10.1.2.apakšpunktā noteiktā Pasūtītāja pilnvarotā persona ir saskaņojusi Izpildītāja iesniegto remonta tāmi un par to ir nosūtījusi informāciju Izpildītāja pilnvarotajai personai uz elektroniskā pasta adresi. Izpildītājs nodrošina Iekārtas bojājumu novēršanu tāmē saskaņotajā termiņā.
		9. Iekārtas tehniskajai apkopei un remontam jāizmanto materiāli un detaļas atbilstoši spēkā esošajiem normatīvajiem aktiem, attiecīgajiem standartiem un Iekārtas tehniskajiem parametriem. Ja Izpildītājs paredzējis izmantot analogas detaļas (cita ražotāja detaļas), tad tas jāsaskaņo ar Līguma 10.1.2.apakšpunktā noteikto Pasūtītāja pilnvaroto personu.
		10. Pēc Iekārtas remonta veikšanas Izpildītājs veic tās darbības pārbaudi un sagatavo sākotnējo nodošanas-pieņemšanas aktu (ziņojums par veiktajiem darbiem) 2 (divos) eksemplāros un to paraksta Lidostas MKP muitas virsuzraugs vai virsuzrauga vietnieks, vai muitas maiņas vadītājs un Izpildītāja pārstāvis. Viens sākotnējā nodošanas-pieņemšanas akta eksemplārs paliek Lidostas MKP un otru izsniedz Izpildītājām. Pēc sākotnējā nodošanas pieņemšanas akta parakstīšanas tiek sagatavots akts par sniegtajiem Pakalpojumiem (Līguma 2.pielikums), ko elektroniski paraksta Pušu pilnvarotās personas.
		11. Līguma 10.1.2.apakšpunktā noteiktā Pasūtītāja pilnvarotā persona ir tiesīga neparakstīt aktu par sniegtajiem Pakalpojumiem, ja Līguma 10.1.2.apakšpunktā noteikto Pasūtītāja pilnvaroto personu neapmierina veiktā remonta kvalitāte vai arī aktā norādītās remonta izmaksu summas neatbilst saskaņotajā Iekārtas remonta tāmē norādītajām. Šajā gadījumā Līguma 10.1.2.apakšpunktā noteiktā Pasūtītāja pilnvarotā persona 3 (trīs) darba dienu laikā no akta par sniegtajiem Pakalpojumiem iesniegšanas parakstīšanai nosūta Izpildītāja pilnvarotajai personai motivētu pretenziju. Izpildītājs par saviem līdzekļiem bez papildu maksas novērš nosūtītajā pretenzijā norādītos trūkumus, nekavējoties elektroniski informē Līguma 10.1.2.apakšpunktā noteikto Pasūtītāja pilnvaroto personu un atkārtoti iesniedz aktu par sniegtajiem Pakalpojumiem. Iekārtas remonta veikšanas termiņa kavējuma laikā netiek ieskaitīts laika periods no diagnostikas un remonta veikšanas līdz pretenzijas nosūtīšanas dienai.
		12. Pēc Līguma 10.1.2.apakšpunktā noteiktās Pasūtītāja pilnvarotās personas pieprasījuma, Izpildītājam ir jāsniedz visa informācija, kas saistīta ar Iekārtas tehnisko apkopi, diagnostiku, defektu rašanās cēloņiem, remonta gaitu, remontam izmantoto rezerves daļu un materiālu izcelsmi un tml.
		13. Izpildītājs nodrošina, ka Līguma darbības laikā, t.sk. arī garantijas termiņa laikā, Pakalpojuma izpildi nodrošinās un Līgumā norādīto darbu izpildi veiks sertificēti speciālisti, kuri ir apmācīti Iekārtas diagnostikas, tehniskās apkopes un remonta veikšanai.
	3. **Spektra bibliotēku atjaunināšana**
		1. Izpildītājs informē Līguma 10.1.2.apakšpunktā noteikto Pasūtītāja pilnvaroto personu par jaunu spektra bibliotēku (Bruker spektra bibliotēka 1025048 ATR-FTIR library (>26 000 spektru) vai TIC TAC bibliotēka 1827981) atjauninājumu pieejamību. Šāds paziņojums nosūtāms Līguma 10.1.2.apakšpunktā noteiktai Pasūtītāja pilnvarotajai personai 5 (piecu) darba dienu laikā kopš jaunu spektra bibliotēku atjauninājumu pieejamības Izpildītājam. Izpildītājs nodrošina spektru bibliotēku atjaunināšanu 5 (piecu) darba dienu laikā pēc atsevišķa Līguma 10.1.2.apakšpunktā noteiktās Pasūtītāja pilnvarotās personas pieprasījuma.
		2. Pēc spektra bibliotēku atjaunināšanas Izpildītājs veic Iekārtas darbības pārbaudi un sagatavo sākotnējo nodošanas-pieņemšanas aktu (ziņojums par veiktajiem darbiem) 2 (divos) eksemplāros un to paraksta Lidostas MKP muitas virsuzraugs vai virsuzrauga vietnieks, vai muitas maiņas vadītājs un Izpildītāja pārstāvis. Viens sākotnējā nodošanas-pieņemšanas akta eksemplārs paliek Lidostas MKP un otru izsniedz Izpildītājām. Pēc sākotnējā nodošanas pieņemšanas akta parakstīšanas tiek sagatavots akts par sniegtajiem Pakalpojumiem (Līguma 2.pielikums), ko elektroniski paraksta Pušu pilnvarotās personas.
	4. **Pasūtītāja darbinieku mācību nodrošināšana**
		1. Izpildītājs nodrošina mācības darbam ar Iekārtu ne vairāk kā divas reizes gadā Iekārtas atrašanās vietā Pasūtītāja darbinieku grupai līdz 10 (desmit) darbiniekiem.
		2. Līguma 10.1.4.apakšpunktā noteiktā Pasūtītāja pilnvarotā persona pēc nepieciešamības piesaka elektroniski mācības, nosūtot pieteikumu Izpildītāja pilnvarotajai personai uz e-pastu, saskaņojot mācību datumu, laiku un vietu.
		3. Mācību programma pievienota Līguma 3.pielikumā un ietver vismaz šādas tēmas:
			1. infrasarkanās gaismas spektrometrijas izmantošanas pamatprincipi un metodika;
			2. Iekārtas tehniskais raksturojums un funkcionalitātes skaidrojumi. ATR aksesuāra izmantošana;
			3. lietojumprogrammas “OPUS” raksturojums; “Meklēšanas” funkcijas izmantošana, nezināmas vielas identifikācijai;
			4. nezināmu vielu identifikācija ar Iekārtu;
			5. mērījumu rezultātu interpretācija un atkārtota analīze.
		4. Pēc katras mācību pabeigšanas Izpildītājs sagatavo sākotnējo nodošanas-pieņemšanas aktu 2 (divos) eksemplāros un to paraksta Lidostas MKP muitas virsuzraugs vai virsuzrauga vietnieks, vai muitas maiņas vadītājs un Izpildītāja pārstāvis. Viens sākotnējā nodošanas-pieņemšanas akta eksemplārs paliek Lidostas MKP un otru izsniedz Izpildītājām. Pēc sākotnējā nodošanas - pieņemšanas akta parakstīšanas tiek sagatavots akts par sniegtajiem Pakalpojumiem (Līguma 2.pielikums), ko elektroniski paraksta Pušu pilnvarotās personas. Iesniedzot parakstīšanai aktu par sniegtajiem Pakalpojumiem, Izpildītājs tam pievieno sākotnējo nodošanas-pieņemšanas aktu un mācību dalībnieku reģistrācijas lapu.
	5. Izpildītājs bez papildus samaksas nodrošina Pasūtītājam konsultācijas pēc vajadzības pa tālruni \_\_\_\_\_\_\_\_\_ vai e-pastu \_\_\_\_\_\_\_\_\_.
	6. Pakalpojums tiek uzskatīts par veiktu datumā, kas norādīts Līguma 10.1.2. vai 10.1.4.apakšpunktā noteiktās Pasūtītāja pilnvarotās personas un Izpildītāja pilnvarotās personas parakstītajā aktā par sniegtajiem Pakalpojumiem.
	7. Katrs abpusēji parakstītais akts par sniegtajiem Pakalpojumiem ir pamatojums norēķinu veikšanai starp Pusēm.
2. **Līguma summa un norēķinu kārtība**
	1. Līguma kopējā summa ir **9 999,00 EUR** (deviņi tūkstoši deviņi simti deviņdesmit deviņi *euro* un 00 centi) bez pievienotās vērtības nodokļa (turpmāk – PVN). PVN tiek aprēķināts un maksāts saskaņā ar Latvijas Republikā spēkā esošajiem normatīvajiem aktiem.
	2. Līguma kopējā summā ir ietvertas visas izmaksas, kas saistītas ar Iekārtas remontam izmantojamo detaļu un materiālu izmaksām, diagnostikas, remonta un tehniskās apkopes izmaksām, spektra bibliotēku atjaunināšanas izmaksām, transporta izdevumiem un darbaspēka izmaksām, remonta, tehniskās apkopes un tiem izmantoto detaļu garantijas nodrošināšanas izmaksām, Pasūtītāja darbinieku mācību izmaksām, nodokļiem, izņemot pievienotās vērtības nodokli (turpmāk – PVN) un nodevām, izdevumiem nepieciešamo atļauju/licenču saņemšanai no trešajām personām, konsultāciju sniegšanas izmaksām un visām citām izmaksām, kas nepieciešamas Līguma savlaicīgai un kvalitatīvai izpildei.
	3. Remonta darbu stundas cenā ietvertas visas izmaksas, kas saistītas ar Iekārtas remontu - tāmes sagatavošana, darbaspēka izmaksas, nodokļi (izņemot PVN), nodevas, konsultāciju sniegšana, u.tml. izmaksas, (izņemot remontam izmantojamo materiālu un detaļu izmaksas, par kurām tiek veikta samaksa saskaņā ar Izpildītāja pilnvarotās personas un Līguma 10.1.2.apakšpunktā noteiktās Pasūtītāja pilnvarotās personas saskaņotu remonta tāmi), kā arī citas ar remonta savlaicīgu un kvalitatīvu izpildi saistītās izmaksas.
	4. Diagnostikas cenā ir ietvertas visas izmaksas, kas saistītas ar Iekārtas diagnostiku - darbaspēka izmaksas, nodokļi (izņemot PVN), nodevas, izmaksas nepieciešamo atļauju iegūšanai no trešajām personām, konsultāciju sniegšanas izmaksas, defektu novēršanas izmaksas diagnostikas laikā veicot remontu, kura veikšanai nav nepieciešama detaļu nomaiņa, kā arī citas ar diagnostikas savlaicīgu un kvalitatīvu izpildi saistītās izmaksas.
	5. Tehniskās apkopes cenā ir ietvertas visas izmaksas, kas saistītas ar Iekārtas apkopi - darbaspēka izmaksas, nodokļi (izņemot PVN), nodevas, izmaksas nepieciešamo atļauju iegūšanai no trešajām personām, konsultāciju sniegšanas izmaksas, defektu novēršanas izmaksas tehniskās apkopes laikā veicot remontu, kura veikšanai nav nepieciešama detaļu nomaiņa, kā arī citas ar apkopi savlaicīgu un kvalitatīvu izpildi saistītās izmaksas.
	6. Spektra bibliotēku atjaunināšanas cenā ir ietvertas visas izmaksas, kas saistītas ar spektra bibliotēku atjaunināšanu, darbaspēka izmaksas, nodokļi (izņemot PVN), nodevas, izmaksas nepieciešamo atļauju iegūšanai no trešajām personām, konsultāciju izmaksas, kā arī citas ar spektra bibliotēku atjaunināšanu savlaicīgu un kvalitatīvu izpildi saistītās izmaksas.
	7. Darbinieku mācību cenā ir ietvertas visas izmaksas, kas saistītas ar mācību nodrošināšanu - darbaspēka un transporta izdevumi, nepieciešamo palīgmateriālu izmantošanas izmaksas, metodisko materiālu sagatavošanas, pavairošanas un izsniegšanas izmaksas, izmaksas, kas saistītas ar mācībām nepieciešamo tehnisko nodrošinājumu, nodokļi (izņemot PVN), nodevas un citas ar mācību savlaicīgu un kvalitatīvu izpildi saistītas izmaksas.
	8. Diagnostikas, apkopes, remonta, spektra bibliotēku atjaunināšanas un darbinieku mācību cenas ir norādītas, paredzot prognozējamo cenu svārstību risku un ir nemainīgas visā Līguma darbības laikā. Pasūtītājs veic samaksu saskaņā ar Līguma 1.pielikumā norādītajām diagnostikas, apkopes, remonta, spektra bibliotēku atjaunināšanas un mācību cenām un Līgumā noteiktajā kārtībā abpusēji saskaņotu remonta tāmi.
	9. Ja Iekārtas tehniskās apkopes laikā tiek konstatēti Iekārtas darbības traucējumi un tiek veikta diagnostika, tad samaksa tiek veikta tikai par diagnostikas veikšanu.
	10. Ja pēc diagnostikas veikšanas Līguma 10.1.2.apakšpunktā noteiktā Pasūtītāja pilnvarotā persona nesaskaņo remontdarbu tāmi, tad Izpildītājam tiek samaksāti tikai diagnostikas izdevumi.
	11. Pēc katra attiecīgā akta par sniegtajiem Pakalpojumiem abpusējas parakstīšanas Izpildītājs sagatavo rēķinu un elektroniski nosūta to Pasūtītājam uz elektroniskā pasta adresi FP.lietvediba@vid.gov.lv, e-rēķinus uz eAdresi: \_EINVOICE\_VID@90000069281. Izpildītājs apliecina, ka elektroniskais rēķins tiks sagatavots un iesniegts atbilstoši normatīvajiem aktiem par elektronisko dokumentu sagatavošanu. Elektroniski nosūtīts rēķins tiek uzskatīts par saņemtu nākamajā darba dienā pēc tā nosūtīšanas uz šajā apakšpunktā norādīto elektroniskā pasta adresi vai eAdresi.
	12. Pasūtītājs veic samaksu 30 (trīsdesmit) dienu laikā pēc katra attiecīgā akta par sniegtajiem Pakalpojumiem abpusējas parakstīšanas un aktam atbilstoša Izpildītāja rēķina saņemšanas dienas, maksājumu pārskaitot uz IzpildītājaLīgumānorādīto norēķinu kontu kredītiestādē.
	13. Ja piemēroto sankciju dēļ Pasūtītājam nav tiesības veikt samaksu Izpildītājam par faktiski sniegto Pakalpojumu, Pasūtītājs atliek samaksas veikšanu un samaksai noteiktie termiņi tiek apturēti līdz brīdim, kad pret Līguma 10.10.1.apakšpunktā norādītajiem sankciju subjektiem tiek atceltas sankcijas un maksājumus ir iespējams veikt.
	14. Par samaksas brīdi uzskatāms naudas pārskaitīšanas datums no Pasūtītāja norēķinu konta.
	15. Pasūtītājam nav pienākuma izlietot visu Līguma 3.1.apakšpunktā noteikto Līguma kopējo summu, pasūtot Pakalpojumus Līguma darbības laikā.
3. **Līguma darbības termiņš**
	1. Līgums stājas spēkā ar pēdējā pievienotā droša elektroniskā paraksta un tā laika zīmoga datumu.
	2. Līgums ir spēkā līdz Pušu saistību pilnīgai izpildei.
	3. Pasūtītājs pasūta Pakalpojumu līdz (atkarībā no tā, kurš no nosacījumiem iestājas pirmais):
		1. 2026.gada 31.decembrim;
		2. Pasūtītājs ir izlietojis visu Līguma 3.1.apakšpunktā noteikto Līguma kopējo summu.
	4. Pusēm, savstarpēji vienojoties, iespējams pagarināt Līguma 4.3.1.apakšpunktā noteikto Pakalpojumu pieteikšanas termiņu līdz 5 (pieciem) gadiem no Līguma spēkā stāšanās dienas.
	5. Katrai Pusei ir tiesības vienpusēji izbeigt Līguma darbību, vismaz 30 (trīsdesmit) dienas iepriekš rakstiski paziņojot par to otrai Pusei.
	6. Pasūtītājs ir tiesīgs vienpusēji izbeigt Līgumu, par to rakstiski brīdinot Izpildītāju vismaz 1 (vienu) darba dienu iepriekš, ja:
		1. Pasūtītāju neapmierina Pakalpojuma kvalitāte, tai neatbilstot Līguma noteikumiem;
		2. Izpildītājs paaugstina Pakalpojuma cenu;
		3. atbilstoši Starptautisko un Latvijas Republikas nacionālo sankciju likumam Līguma 10.10.1.apakšpunktā norādītajiem sankciju subjektiem ir piemērotas starptautiskās vai nacionālās sankcijas vai būtiskas finanšu un kapitāla intereses ietekmējošas Eiropas Savienības un Ziemeļatlantijas līguma organizācijas dalībvalsts noteiktās sankcijas, kuru dēļ Līgumu nav iespējams izpildīt vai Līguma izpilde tiek būtiski kavēta;
		4. uz Izpildītāju Līguma spēkā esības laikā iestājas kāds no nosacījumiem, kas izriet no Padomes Regulas (ES) Nr. 833/2014 (2014. gada 31. jūlijs) 5.k. panta 1.punktā noteiktā.
	7. Neskatoties uz Līguma izbeigšanu Līgums paliek spēkā attiecībā uz Līgumā noteikto garantijas noteikumu izpildi, izņemot, ja Līgums tiek izbeigts pamatojoties uz Līguma 4.6.3.apakšpunktu. Līguma izbeigšana neietekmē pienākumu veikt samaksu par pakalpojumiem, kas sniegti un no Pasūtītāja puses pieņemti Līguma darbības laikā.

**5. Pušu atbildība**

1. Par Līguma noteikumu neizpildi vai nepienācīgu izpildi Puses ir atbildīgas Līgumā un Latvijas Republikas spēkā esošajos normatīvajos aktos noteiktajā kārtībā. Pusēm ir pienākums atlīdzināt otrai Pusei nodarītos tiešos un netiešos zaudējumus, ja tādi ir radušies Puses prettiesiskas rīcības (darbība vai bezdarbība) rezultātā, kam par iemeslu ir ļauns nolūks vai rupja neuzmanība, un ir konstatēts un dokumentāli pamatoti pierādīts zaudējumu esamības fakts un zaudējumu apmērs, kā arī cēloniskais sakars starp prettiesisko rīcību (darbību un bezdarbību) un nodarītajiem zaudējumiem. Puses nav atbildīgas par nejaušu zaudējumu atlīdzināšanu
2. Ja nokavēta kādas Līgumā noteiktas saistības izpilde, līgumsods aprēķināms par periodu, kas sākas nākamajā kalendārajā dienā pēc Līgumā noteiktā saistības izpildes termiņa un ietver dienu, kurā saistība izpildīta. Līgumsodu aprēķina no attiecīgās summas bez PVN.
3. Pasūtītājs prasa un Izpildītājs maksā līgumsodu 10,00 EUR (desmit *euro* 00 centi) apmērā par katru Līguma 2.2.2.apakšpunktā noteiktās ierašanās tehniskās apkopes, diagnostikas vai remonta veikšanai termiņa nokavējuma dienu. Saskaņā ar šo apakšpunktu aprēķinātais līgumsods katrā atsevišķā tā piemērošanas gadījumā nedrīkst pārsniegt 10% (desmit procentus) no attiecīgās tehniskās apkopes, diagnostikas vai remonta summas.
4. Ja garantijas termiņa laikā Izpildītājs neievēro Līguma 9.2.apakšpunktā noteikto spektra bibliotēku atjaunināšanas vai 9.4.apakšpunktā noteikto Iekārtas remonta un bojājumu novēršanas termiņu, Pasūtītājs prasa un Izpildītājs maksā līgumsodu 10,00 EUR (desmit *euro* 00 centi) apmērā par katru nokavēto darba dienu. Saskaņā ar šo apakšpunktu aprēķinātais līgumsods katrā atsevišķā tā piemērošanas gadījumā nedrīkst pārsniegt 100 EUR (viens simts *euro* un 00 centi).
5. Ja Izpildītājs kavē tāmē norādīto un ar Pasūtītāju saskaņoto remonta izpildes termiņu Pasūtītājs prasa un Izpildītājs maksā līgumsodu 10,00 EUR (desmit *euro* 00 centi) apmērā par katru nokavēto darba dienu. Saskaņā ar šo apakšpunktu aprēķinātais līgumsods katrā atsevišķā tā piemērošanas gadījumā nedrīkst pārsniegt 10% (desmit procentus) no attiecīgā remonta cenas.
6. Ja Izpildītājs kavē saskaņā ar Līguma 2.4.2.apakšpunktu saskaņoto Pasūtītāja darbinieku mācību termiņu, tad Pasūtītājs prasa un Izpildītājs maksā līgumsodu 30,00 EUR (trīsdesmit *euro* 00 centi) apmērā par katru nokavēto darba dienu. Saskaņā ar šo apakšpunktu aprēķinātais līgumsods katrā atsevišķā tā piemērošanas gadījumā nedrīkst pārsniegt 10% (desmit procentus) no attiecīgo mācību cenas.
7. Par Līguma 6.1.apakšpunktā norādīto ziņu prettiesisku izpaušanu Pasūtītājs prasa un Izpildītājs maksā līgumsodu 500,00 EUR (pieci simti *euro* un 00 centi) apmērā par katru gadījumu.
8. Ja Pasūtītājs kavē Līguma 3.12.apakšpunktā noteikto Izpildītāja iesniegtā rēķina apmaksas termiņu, Izpildītājs prasa un Pasūtītājs maksā līgumsodu 0,1% (procenta vienas desmitās daļas) apmērā no kavētā maksājuma summas bez PVN par katru nokavēto dienu. Saskaņā ar šo punktu aprēķinātais līgumsods katrā atsevišķā tā piemērošanas gadījumā nedrīkst pārsniegt 10% (desmit procentus) no kavētā maksājuma summas bez PVN.
9. Par Līgumā noteikto nosacījumu pārkāpumu Pasūtītājs Izpildītājam aprēķina līgumsodu un izraksta rēķinu. Pasūtītājs, nosūtot rēķinu par līgumsoda piedziņu, piedāvā Izpildītājam 1 (viena) mēneša laikā sniegt atbildi par savu izvēli – līgumsodu ietvert nākamajā Pasūtītāja maksājamā summā (dzēst ieskaita veidā) vai nomaksāt to 1 (vienā) mēnesī.
10. Ja Izpildītājs ir izvēlējies līgumsodu dzēst ieskaita veidā, tad Izpildītājs, izrakstot nākamo rēķinu par sniegto Pakalpojumu rēķinā norāda Pakalpojuma kopējo summu, ieturēto līgumsoda summu, norādot Pasūtītāja līgumsoda rēķinu un samazina summu apmaksai par ieturētā līgumsoda summu. Ja nākamā Pasūtītāja maksājamā summa ir mazāka par aprēķināto līgumsodu, tad līgumsods tiek dzēsts secīgi no nākamajām Pasūtītāja maksājamām summām.
	1. Gadījumā, ja Izpildītājs neveic aprēķinātā līgumsoda samaksu Līguma 5.9.apakšpunktā norādītajā termiņā vai ieskaita veidā, Pasūtītājs aprēķināto līgumsoda summu ietur vienpersoniski ieskaita veidā.
	2. Līgumsodu samaksa neatbrīvo Puses no Līguma saistību izpildes un zaudējumu atlīdzināšanas pienākuma.

**6. Informācijas neizpaužamība un fizisko personu datu aizsardzība**

* 1. Izpildītājs apņemas visā savas sadarbības laikā, kā arī pēc tam neizpaust trešajām personām sakarā ar Līguma izpildi iegūto, tās rīcībā esošo tehnisko, finansiālo un citu informāciju par Pasūtītāju.
	2. Visa informācija, ko Pasūtītājs sniedz Izpildītājam Līguma izpildes laikā, tiek uzskatīta par neizpaužamu un nevar tikt izpausta vai padarīta publiski pieejama bez Pasūtītāja rakstiskas piekrišanas.
	3. Iepriekš minētā informācija netiek uzskatīta par neizpaužamu, ja tā kļuvusi publiski pieejama saskaņā ar Latvijas Republikas normatīvajos aktos noteiktajām prasībām (iekļauta Pušu administrācijas un grāmatvedības sagatavotos publiska rakstura pārskatos, atskaitēs u.tml.) vai ja saskaņā ar Latvijas Republikā spēkā esošajiem normatīvajiem aktiem informāciju pieprasa institūcijas vai organizācijas, kurām uz to ir tiesības.
	4. Puses ar informācijas prettiesisku izpaušanu Līguma ietvaros saprot - tās nodošanu mutiski, rakstiski, elektroniski vai jebkādā citā tehniskā veidā, tās kopēšanu, pavairošanu, kopēšanu datu nesējos, izplatīšanu, pārdošanu, dāvināšanu, iznomāšanu, izmainīšanu, pārveidošanu, labošanu un nodošanu trešajām personām vai citas līdzīgas darbības ar neizpaužamu informāciju.
1. **Nepārvarama vara**
	1. Līgumā par nepārvaramas varas apstākļiem atzīst notikumu, no kura nav iespējams izvairīties un kura sekas nav iespējams pārvarēt; kuru Līguma slēgšanas brīdī nebija iespējams paredzēt; kas nav radies Puses vai tās kontrolē esošas personas kļūdas vai rīcības dēļ un, kas padara saistību izpildi ne tikai apgrūtinošu, bet arī neiespējamu. Puses tiek atbrīvotas no atbildības par pilnīgu vai daļēju Līgumā noteikto saistību neizpildi, ja un kad šāda neizpilde ir notikusi nepārvaramas varas (*Force majeure*) rezultātā.
	2. Par nepārvaramu varu netiek uzskatīti Izpildītāja speciālistu nepieejamība darba nespējas vai citu iemeslu dēļ (ja vien minētās problēmas tieši neizriet no nepārvaramas varas).
	3. Pusei, kuras līgumsaistību izpildi ietekmējuši nepārvaramas varas apstākļi, bez kavēšanās jāinformē par to otra Puse rakstiski ne vēlāk kā 10 (desmit) darba dienu laikā pēc šādu apstākļu iestāšanās un paziņojumam jāpievieno apstiprinājums, ko izsniegušas kompetentas iestādes un kurš satur minēto apstākļu apstiprinājumu un raksturojumu, ja attiecīgajā gadījumā kompetentas iestādes ir tiesīgas izsniegt šādu dokumentu.
	4. Puses tiek atbrīvotas no atbildības saskaņā ar Līguma 7.1.apakšpunktu tikai par to laiku, kurā pastāv nepārvaramas varas apstākļi. Ja šie apstākļi turpinās ilgāk par 2 (diviem) mēnešiem no Līguma 7.3.apakšpunktā minētā paziņojuma saņemšanas dienas, katrai Pusei ir tiesības vienpusēji izbeigt Līgumu saistībā ar tā izpildīšanas neiespējamību.
	5. Iestājoties nepārvaramas varas apstākļiem, Līgums var tikt izbeigts nekavējoties, par to Pusēm rakstiski vienojoties.
2. **Strīdu izšķiršana**
3. Puses apņemas darīt visu iespējamo, lai strīdus, kas varētu rasties sakarā ar Līgumu, izšķirtu savstarpēju sarunu un vienošanās ceļā.
4. Strīdus, kurus nav iespējams izšķirt vienošanās ceļā, izšķir Latvijas Republikas tiesā, atbilstoši Latvijas Republikā spēkā esošajiem normatīvajiem aktiem.
5. **Garantijas nosacījumi**
	1. Izpildītājs Iekārtas remontam un tehniskai apkopei nodrošina 12 (divpadsmit) mēnešu garantiju un Iekārtas remontam un tehniskai apkopei izmantotajām detaļām, materiāliem, nodrošina ražotāja noteikto garantiju, kas nav īsāka par 12 (divpadsmit) mēnešiem (vai darba ciklu skaitu, dabiskā nolietojuma termiņu izlietojamiem materiāliem vai detaļām) no katra attiecīgā akta par sniegtajiem Pakalpojumiem abpusējas parakstīšanas dienas.
	2. Iekārtas bojājumu gadījumos, kas radušies garantijas laikā Izpildītāja nekvalitatīvi veikta Pakalpojuma vai izmantoto nekvalitatīvu detaļu un/vai materiālu dēļ, Izpildītājs par saviem līdzekļiem bez papildus samaksas veic Iekārtas remontu un novērš Iekārtas bojājumus 10 (desmit) darba dienu laikā no Līguma 10.1.2.apakšpunktā noteiktās Pasūtītāja pilnvarotās personas motivētas pretenzijas nosūtīšanas dienas uz Izpildītāja pilnvarotās personas elektroniskā pasta adresi.
	3. Izpildītājs spektra bibliotēku atjaunināšanai nodrošina 24 (divdesmit četru) mēnešu garantiju no katra attiecīgā akta par sniegtajiem Pakalpojumiem abpusējas parakstīšanas dienas.
	4. Iekārtas darbības traucējumu gadījumos, kas radušies garantijas laikā Izpildītāja nekvalitatīvi veiktas spektra bibliotēku atjaunināšanas dēļ, Izpildītājs par saviem līdzekļiem bez papildus samaksas novērš Iekārtas darbības traucējumus 10 (desmit) darba dienu laikā no Līguma 10.1.2.apakšpunktā noteiktās Pasūtītāja pilnvarotās personas motivētas pretenzijas nosūtīšanas dienas uz Izpildītāja pilnvarotās personas elektroniskā pasta adresi.
	5. Garantijas noteikumi attiecas uz garantijas darbības laikā neierobežotu reižu skaitu veiktu Iekārtas remontu, tehnisko apkopi, Iekārtas remontā un tehniskajā apkopē izmantotajām (nomainītajām) detaļām, materiāliem, kā arī spektra bibliotēku atjaunināšanām.
	6. Par garantijas laikā konstatētajiem Iekārtas bojājumiem, kas radušies pēc Izpildītāja veiktā Pakalpojuma, Līguma 10.1.2.apakšpunktā noteiktā Pasūtītāja pilnvarotā persona sastāda motivētu pretenziju un nosūta to uz Izpildītāja pilnvarotās personas elektroniskā pasta adresi.

**10. Citi noteikumi**

1. Puses Līgumā noteikto saistību izpildes nodrošināšanai pilnvaro šādas pilnvarotās personas:
	* 1. no Izpildītāja puses: \_\_\_\_\_\_\_\_\_\_\_\_ (tālr. \_\_\_\_\_\_\_\_\_\_\_, e-pasts: \_\_\_\_\_\_\_\_\_\_\_);
		2. no Pasūtītāja puses ar tiesībām nosūtīt Pakalpojuma pieteikumus (izņemot Līguma 2.4.2.apakšpunktā noteikto pieteikumu par mācībām), saskaņot un noraidīt Ierīces remonta tāmes, apstiprināt Pakalpojuma saņemšanu (parakstīt aktus par sniegtajiem Pakalpojumiem (izņemot Līguma 2.4.4.apakšpunktā noteiktos aktus par mācībām)) un citu ar Līguma izpildi saistīto jautājumu risināšanai (veikt saraksti, nosūtīt pretenzijas): VID Nodrošinājuma pārvaldes Muitas tehniskā aprīkojuma daļas iekārtu ekspluatācijas inženieris Andris Kauliņš (tālr.: 67122576, e-pasts: Andris.Kaulins@vid.gov.lv), VID Nodrošinājuma pārvaldes Muitas tehniskā aprīkojuma daļas projektu vadītājs Dzintars Melngailis (tālr.: 67122577, e-pasts: Dzintars.Melngailis@vid.gov.lv).
		3. no Pasūtītāja puses parakstīt sākotnējos nodošanas - pieņemšanas aktus - Lidostas MKP muitas virsuzraugs vai virsuzrauga vietnieks, vai muitas maiņas vadītājs;
		4. no Pasūtītāja puses ar tiesībām nosūtīt Līguma 2.4.2.apakšpunktā noteikto mācību pieteikumu, mācību dalībniekus un parakstīt Līguma 2.4.4.apakšpunktā noteikto aktu par sniegtajiem Pakalpojumiem: Personālvadības pārvaldes direktora vietniece Sandija Kirkila (tālr. 67122640) un Personālvadības pārvaldes Personāla plānošanas un attīstības daļas vadītāja Ineta Bernāne (tālr. 67122621).
2. Kādam no Līguma noteikumiem zaudējot spēku normatīvo aktu grozījumu gadījumā, Līgums nezaudē spēku tā pārējos punktos, un šajā gadījumā Pušu pienākums ir piemērot Līgumu atbilstoši spēkā esošajiem Latvijas Republikas normatīvajiem aktiem.
3. Ja kādai no Pusēm tiek mainīts juridiskais statuss, Līgumā norādītie Pušu rekvizīti, tālruņa numuri, elektroniskā pasta adreses, pasta adreses u.c., tad tā nekavējoties paziņo par to otrai Pusei. Šajā apakšpunktā minētie nosacījumi attiecas arī uz Līgumā norādītajām Pušu pilnvarotajām personām un to rekvizītiem. Ja rodas nepieciešamība mainīt kādu no Pušu pilnvarotajām personām vai mainās Pasūtītāja pilnvarotās personas, attiecīgā Puse par to rakstiski informē otru Pusi. Šajā apakšpunktā minēto izmaiņu gadījumā no Pasūtītāja puses tiesības rakstiski informēt Izpildītāju ir Pasūtītāja Nodrošinājuma pārvaldes vadītājam vai viņa prombūtnes laikā personai, kura viņu aizvieto. Šāds paziņojums kļūst saistošs otrai Pusei7. (septītajā) dienā pēc tā nodošanas pastā, ja paziņojums nosūtīts kā ierakstīts pasta sūtījums. Ja paziņojums nosūtīts ar elektroniskā pasta starpniecību, izmantojot drošu elektronisko parakstu, tas kļūst saistošs otrai Pusei 2. (otrajā) darba dienā pēc tā nosūtīšanas. Ja Puse nepilda šī apakšpunkta noteikumus, uzskatāms, ka otra Puse ir pilnībā izpildījusi savas saistības, lietojot šajā Līgumā norādīto informāciju par otru Pusi.
4. Pušu reorganizācija vai to vadītāju maiņa nevar būt par pamatu Līguma pārtraukšanai vai izbeigšanai. Gadījumā, ja kāda no Pusēm tiek reorganizēta, Līgums paliek spēkā, un tā noteikumi ir saistoši Pušu tiesību pārņēmējam. Puse brīdina otru Pusi rakstveidā par šādu apstākļu iestāšanos vismaz 1 (vienu) mēnesi iepriekš.
5. Neviena no Pusēm nedrīkst nodot savas tiesības, kas saistītas ar Līgumu, trešajai personai bez otras Puses iepriekšējas rakstiskas piekrišanas.
6. Jautājumus, kas nav atrunāti Līgumā, Puses risina saskaņā ar Latvijas Republikā spēkā esošajiem normatīvajiem aktiem.
7. Pasūtītāja un Izpildītāja (to pilnvaroto personu, kas noteiktas Līguma 10.1.apakšpunktā) savstarpējā sarakstē (arī pretenziju), kas saistīta ar Līguma izpildi, Puses izmanto e-pastu darba dienās no plkst.8.30 līdz 17.00. Citā laikā nosūtītā informācija uzskatāma par saņemtu nākamajā darba dienā. E-pasta vēstule, Pusēm ir saistoša tikai tad, ja vēstule sūtīta no Līguma 2.5., 10.1.apakšpunktā vai rekvizītu zonā norādītajām e-pasta adresēm. Atbildot elektroniski uz otras Puses e-pastu, tiek lietota izvēlne “FORWARD”, atbildē saglabājot saņemto oriģinālo tekstu un pielikumus. Vēstules nosūtīšanas laiks tiek fiksēts uz Pasūtītāja elektroniskā pasta atskaites par piegādāto e-pastu (piegāde uz adresāta serveri) izdrukas (e-pasta laiks tiek fiksēts un saglabāts arī elektroniskā formātā), kas kļūst par Līguma neatņemamu sastāvdaļu un nepieciešamības gadījumā katrai no Pusēm var kalpot kā pierādījums par attiecīgās vēstules nosūtīšanu un, pamatojoties uz kuru, var tikt piemērotas soda sankcijas attiecībā pret Izpildītāju par Līgumā noteikto termiņu neievērošanu, kā arī uzdevumu neizpildi.
8. Jebkuri grozījumi un papildinājumi Līgumā stājas spēkā tikai tad, ja tie noformēti rakstveidā un tos parakstījušas abas Puses, izņemot Līguma 10.3.apakšpunktā noteiktajā gadījumā. Līguma grozījumi un papildinājumi pēc parakstīšanas kļūst par Līguma neatņemamu sastāvdaļu.
9. Pasūtītāja pilnvarotās personas nav pilnvarotas izdarīt grozījumus un labojumus Līgumā un tā pielikumos.
	1. Izpildītājs 2 (divu) darba dienu laikā rakstveidā informē Pasūtītāju:
		1. par tam tieši vai netieši piemērotajām sankcijām Starptautisko un Latvijas Republikas nacionālo sankciju likuma izpratnē (tai skaitā arī, ja dalībniekam, valdes vai padomes loceklim, patiesā labuma guvējam, pārstāvēttiesīgajai personai vai prokūristam, vai personai, kura ir pilnvarota pārstāvēt Izpildītāju darbībās, kas saistītas ar filiāli, vai personālsabiedrības biedru, tā valdes vai padomes locekli, patieso labuma guvēju, pārstāvēttiesīgo personu vai prokūristu, ja Izpildītājs ir personālsabiedrība, ir noteiktas starptautiskās vai nacionālās sankcijas vai būtiskas finanšu un kapitāla intereses ietekmējošas Eiropas Savienības un Ziemeļatlantijas līguma organizācijas dalībvalsts sankcijas);
		2. ja mainās Izpildītāja dalībnieki, valdes un padomes locekļi, patiesā labuma guvēji, pārstāvēttiesīgās personas, prokūristi vai personas, kuras ir pilnvarotas pārstāvēt Izpildītāju darbībās, kas saistītas ar filiāli, vai personālsabiedrības biedri, tās valdes vai padomes locekļi, patiesā labuma guvēji, pārstāvēttiesīgās personas vai prokūristi, ja Izpildītājs ir personālsabiedrība, un informācija par šajā apakšpunktā minētajām personām Uzņēmumu reģistra atvērto datu vietnē: <https://info.ur.gov.lv/#/data-search> nav publicēta;
		3. ja uz Izpildītāju Līguma spēkā esības laikā iestājas kāds no nosacījumiem, kas izriet no Padomes Regulas (ES) Nr. 833/2014 (2014. gada 31. jūlijs) 5.k. panta 1.punktā noteiktā.
	2. Izpildītājs apliecina, ka Līguma saistību izpildē neveiks darījumus (neiegādāsies preces vai pakalpojumus) ar tādu fizisku vai juridisku personu, kurai tieši vai netieši ir piemērotas (tai skaitā tās dalībniekam, valdes vai padomes loceklim, patiesā labuma guvējam, pārstāvēttiesīgai personai vai prokūristam, vai personai, kura ir pilnvarota pārstāvēt juridisko personu darbībās, kas saistītas ar filiāli, vai personālsabiedrības biedram, tā valdes vai padomes loceklim, patiesā labuma guvējam, pārstāvēttiesīgai personai vai prokūristam, ja juridiskā persona ir personālsabiedrība) starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts sankcijas.
	3. Līgums ir sastādīts uz 11 (vienpadsmit) lappusēm, tā 1.pielikums uz 1 (vienas) lappuses, 2.pielikums uz 2 (divām) lappusēm un 3.pielikums uz \_ (\_\_) lappus\_ latviešu valodā elektroniska dokumenta veidā un parakstīts ar drošu elektronisko parakstu.

**11. Pušu rekvizīti**

|  |  |
| --- | --- |
| Pasūtītājs:Valsts ieņēmumu dienestsTalejas iela 1, Rīga, LV-1978 Vienotais reģ. Nr. 90000069281Tālrunis: 67122689eAdrese: E-pasts: vid@vid.gov.lv *Norēķinu rekvizīti:*Valsts kaseKods: TRELLV22Konta Nr.: LV26 TREL 2130 0560 3700 0ģenerāldirektora vietniece Antra Gremzde  | Izpildītājs:Vienotais reģ. Nr. Tālrunis:  eAdrese:E-pasts: *Norēķinu rekvizīti:*Kods: Konta Nr.:  |
|  |  |

DOKUMENTS IR PARAKSTĪTS ELEKTRONISKI

AR DROŠU ELEKTRONISKO PARAKSTU UN SATUR LAIKA ZĪMOGU

1.pielikums

Līgumam Nr. FM VID 2023/254

Dokumenta datums ir tā

elektroniskās parakstīšanas datums

**Pakalpojuma cenas**

**Valsts ieņēmumu dienests**, tā ģenerāldirektora vietnieces Antra Gremzdes personā, kura rīkojas saskaņā ar Valsts ieņēmumu dienesta ģenerāldirektora 2023. gada 1. decembra pilnvaru Nr. 572 “Par A. Gremzdes pilnvarojumu”, (turpmāk – Pasūtītājs), no vienas puses, un

**\_\_\_\_\_\_\_\_\_\_\_**, reģ. Nr.\_\_\_\_\_\_\_\_\_\_\_\_\_, tā\_ \_\_\_\_\_\_\_\_\_\_\_\_\_\_\_ personā, kur\_ rīkojas saskaņā ar \_\_\_\_\_\_\_\_\_ (turpmāk – Izpildītājs), no otras puses, abi kopā saukti arī kā Puses, bet atsevišķi – Puse, pamatojoties uz iepirkuma Nr. FM VID 2023/254 “Spektrometra Bruker FTIR Alpha-T apkope, diagnostika un remonts” rezultātiem, vienojas par šādām Pakalpojuma cenām:

|  |  |  |  |
| --- | --- | --- | --- |
| **Nr.** | **Darbu veidi** | **Vienība** | **Cena, EUR** **(bez PVN)** |
| 1. | Spektrometra tehniskā apkope | 1 (viena) reize |  |
| 2. | Spektrometra diagnostika | 1 (viena) reize |  |
| 3. | Spektrometra remonts | 1 (viena) stunda (60 minūtes) |  |
| 4. | Spektru bibliotēkas atjaunošana:* Bruker ATR bibliotēka 1025048
 | 1 (viena) reize |  |
| * TIC TAC bibliotēka 1827981
 | 1 (viena) reize |  |
| 5. | Darbinieku mācības | 1 (viena) reize |  |

*(Tiks papildināts atbilstoši izvēlētā pretendenta finanšu piedāvājumam)*

**Pušu paraksti:**

|  |  |
| --- | --- |
| Pasūtītājs:ģenerāldirektora vietniece Antra Gremzde | Izpildītājs: |

DOKUMENTS IR PARAKSTĪTS ELEKTRONISKI

AR DROŠU ELEKTRONISKO PARAKSTU UN SATUR LAIKA ZĪMOGU

2.pielikums

Līgumam Nr. FM VID 2023/254

Dokumenta datums ir tā

elektroniskās parakstīšanas datums

**Pakalpojumu akta paraugs**

**Valsts ieņēmumu dienests**, tā ģenerāldirektora vietnieces Antra Gremzdes personā, kura rīkojas saskaņā ar Valsts ieņēmumu dienesta ģenerāldirektora 2023. gada 1. decembra pilnvaru Nr. 572 “Par A. Gremzdes pilnvarojumu”, (turpmāk – Pasūtītājs), no vienas puses, un

**\_\_\_\_\_\_\_\_\_\_\_**, reģ. Nr.\_\_\_\_\_\_\_\_\_\_\_\_\_, tā\_ \_\_\_\_\_\_\_\_\_\_\_\_\_\_\_ personā, kur\_ rīkojas saskaņā ar \_\_\_\_\_\_\_\_\_ (turpmāk – Izpildītājs), no otras puses, abi kopā saukti arī kā Puses, bet atsevišķi – Puse, pamatojoties uz iepirkuma Nr. FM VID 2023/254 “Spektrometra Bruker FTIR Alpha-T apkope, diagnostika un remonts” rezultātiem, vienojas par šādu akta par sniegtajiem Pakalpojumiem paraugu:

**AKTS**

**par sniegtajiem pakalpojumiem**

*PARAUGS*

|  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
|  **NODOŠANAS - PIEŅEMŠANAS AKTS Nr.\_\_**pie 20\_\_.gada \_\_\_. \_\_\_\_\_\_\_\_\_\_\_\_ Līguma Nr. FM VID 20 / “Spektrometra Bruker FTIR Alpha-T apkope, diagnostika un remonts”.Rīgā, 20\_\_.gada\_\_\_.\_\_\_\_\_\_\_\_\_\_\_Valsts ieņēmumu dienests, tā \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ personā (turpmāk – Pasūtītājs), no vienas puses, un \_\_\_\_\_ “\_\_\_\_\_\_\_\_\_” tās \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ personā (turpmāk – Izpildītājs), no otras puses, abi kopā – Puses, saskaņā ar 202\_.gada \_\_\_. \_\_\_\_\_\_\_\_\_\_\_ Līguma Nr. FM VID 2023/254 - “Spektrometra Bruker FTIR Alpha-T apkope, diagnostika un remonts” (turpmāk – Līgums) \_\_\_\_apakšpunktu, paraksta nodošanas-pieņemšanas aktu (turpmāk – Akts) par sekojošo:1. Akts sastādīts par to, ka Izpildītājs veicis šādu Pakalpojumu:

|  |  |  |  |  |
| --- | --- | --- | --- | --- |
| **Nr.****p.k.** | **Pakalpojuma veids un Iekārtas nosaukums** | **Pakalpojuma sniegšanas datums un vieta** | **Pakalpojuma sniegšanas mērvienība, reizes/stundas** | **Pakalpojuma sniegšanas rezultāts/Pasūtītāja darbinieku skaits, kuriem veiktas mācības** |
|  |  |  |  |  |
|  |  |  |  |  |

|  |  |
| --- | --- |
| **Nr.****p.k.** | **Izmantotie materiāli/detaļas****(saskaņā ar 20 . gada \_ . Tāmi)** |
|  |  |
|  |  |

2. Ar nodošanas – pieņemšanas akta abpusēju parakstīšanu Pasūtītājs un Izpildītājs apliecina, ka Pakalpojums ir/nav veikts Līgumā noteiktā apjomā, termiņā un pienācīgā kvalitātē.\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_3.Pasūtītājam ir/nav iebildumi par Pakalpojuma kvalitāti un Izpildītāja Līgumā noteikto saistību izpildi.\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_4. Ja kavēts Pakalpojuma sniegšanas termiņš, norāda termiņa kavējums dienās un Līguma punktu, kurā paredzēts līgumsods par attiecīgo termiņa kavējumu.\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_5. Akts ir Pušu savstarpējo norēķinu pamats.Pielikumā: sākotnējais nodošanas - pieņemšanas akts un mācību dalībnieku reģistrācijas lapa *(attiecināms, parakstot Aktu par mācībām).*Pušu paraksti: PASŪTĪTĀJA pilnvarotā persona IZPILDĪTĀJA pilnvarotā persona\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_ (paraksts\*) (paraksts\*) DOKUMENTS IR ELEKTRONISKI PARAKSTĪTS AR DROŠU ELEKTRONISKO PARAKSTU un satur laika zīmogu\* rekvizītus “paraksts” neaizpilda, ja Akts tiek parakstīts elektroniski ar drošu elektronisko parakstu un apstiprināts ar laika zīmogu. Akta parakstīšanas datums ir pēdējā pievienotā droša elektroniskā paraksta un tā laika zīmoga datums. |

**Pušu paraksti:**

|  |  |
| --- | --- |
| Pasūtītājs:ģenerāldirektora vietniece Antra Gremzde | Izpildītājs: |

DOKUMENTS IR PARAKSTĪTS ELEKTRONISKI

AR DROŠU ELEKTRONISKO PARAKSTU UN SATUR LAIKA ZĪMOGU

3.pielikums

Līgumam Nr. FM VID 2023/254

Dokumenta datums ir tā

elektroniskās parakstīšanas datums

**Pasūtītāja darbinieku mācību programma**

**Valsts ieņēmumu dienests**, tā ģenerāldirektora vietnieces Antra Gremzdes personā, kura rīkojas saskaņā ar Valsts ieņēmumu dienesta ģenerāldirektora 2023. gada 1. decembra pilnvaru Nr. 572 “Par A. Gremzdes pilnvarojumu”, (turpmāk – Pasūtītājs), no vienas puses, un

**\_\_\_\_\_\_\_\_\_\_\_**, reģ. Nr.\_\_\_\_\_\_\_\_\_\_\_\_\_, tā\_ \_\_\_\_\_\_\_\_\_\_\_\_\_\_\_ personā, kur\_ rīkojas saskaņā ar \_\_\_\_\_\_\_\_\_ (turpmāk – Izpildītājs), no otras puses, abi kopā saukti arī kā Puses, bet atsevišķi – Puse, pamatojoties uz iepirkuma Nr. FM VID 2023/254 “Spektrometra Bruker FTIR Alpha-T apkope, diagnostika un remonts” rezultātiem, vienojas par šādu Pasūtītāja darbinieku mācību programmu:

*(Tiks papildināts atbilstoši izvēlētā pretendenta piedāvājumam)*

**Pušu paraksti:**

|  |  |
| --- | --- |
| Pasūtītājs:ģenerāldirektora vietniece Antra Gremzde  | Izpildītājs: |

DOKUMENTS IR PARAKSTĪTS ELEKTRONISKI

AR DROŠU ELEKTRONISKO PARAKSTU UN SATUR LAIKA ZĪMOGU